Jan 19,2017
ఎయిర్‌టెల్‌ సీఎంవోగా రాజ్‌ పూడిపెద్ది
న్యూఢిల్లీ : దేశంలోనే అతిపెద్ద ప్రయివేటు టెలికం కంపెనీ ఎయిర్‌టెల్‌ ఇండియాకు చీఫ్‌ మార్కెటింగ్‌ ఆఫీసర్‌ (సీిఎంవో)గా రాజ్‌ పూడిపెద్ది నియమితులయ్యారని ఆ సంస్థ ఒక ప్రకటనలో పేర్కొంది. ఫిబ్రవరి 6వ తేదీ నుంచి ఆయన నియామకం అమల్లోకి వస్తుందని తెలిపింది. అదే విధంగా ఎయిర్‌టెల్‌ మేనేజిమెంట్‌ బోర్డులో సైతం రాజ్‌ భాగస్వామి అవుతారని ఎయిర్‌టెల్‌ వెల్లడించింది. సంస్థ మార్కెట్‌ను విస్తృతం చేయడం, బ్రాండ్‌ను మరింత బలోపేతం చేయడం, వినయోగదారుడే కేంద్రంగా నూతన ఆవిష్కరణలకు బృందాలతో కలిసి పనిచేయడం తదితర కార్యకలాపాలను రాజ్‌ పర్యవేక్షిస్తారని సంస్థ వెల్లడించింది. వివిధ సంస్థలో కీలక పదవుల్లో పనిచేసిన రాజ్‌ పూడిపెద్దికి 22 ఏండ్ల అనుభవం ఉంది. నార్త్‌ అమెరికాలోని ఓరల్‌ కేర్‌ ఉపాధ్యక్షుడిగా కూడా ఆయన పనిచేశారు. ఆంధ్రా విశ్వవిద్యాలయం నుంచి ఇంజినీరింగ్‌లో డిగ్రీ పట్టా తీసుకున్నారు. ఐఐఎం లఖ్‌నవూలో ఎంబీఎ పూర్తి చేశారు.
మీ స్నేహితులకు రికమెండ్ చెయ్యండి